b'\n_START_ARTICLE_\nProjektivni polieder\n_START_PARAGRAPH_\nProjektivni polieder (globalni projektivni polieder) je v geometriji teselacija realne projektivne ravnine._NEWLINE_Projektivni poliedri so projektivni analogi sfernih poliedrov, teselacij sfere in toroidnih poliedrov oziroma teselacij toroidov._NEWLINE_Projektivni poliedri se obravnavajo kot elipti\xc4\x8dne teselacije  ali elipti\xc4\x8dna tlakovanja. To se nana\xc5\xa1a na projektivno ravnino kot tudi na projektivno elipti\xc4\x8dno geometrijo, kar je analogno sfernemu tlakovanju . To pa je sopomenka za\xc2\xa0\xc2\xbbsferni polieder\xc2\xab. Izraz elipti\xc4\x8dna geometrija se uporablja za sferno in projektivno geometrijo. Zaradi tega je v izrazu tudi nekaj dvoumnosti za poliedre._NEWLINE_Kot celi\xc4\x8dna razgradnja imajo projektivne ravnine Eulerjevo karakteristiko enako 1. Sferni poliedri pa imajo Eulerjevo karakteristiko enako 2. Oznaka\xc2\xa0\xc2\xbbglobalni\xc2\xab\xc2\xa0se uporablja za to, da jih razlikujemo od lokalnih projektivnih poliedrov, ki so definirani v teoriji abstraktnih poliedrov._NEWLINE_Neprekrivajo\xc4\x8di se projektivni poliedri z gostoto 1 odgovarjajo sfernim poliedrom s sredi\xc5\xa1\xc4\x8dno simetrijo. To je raz\xc5\xa1irjeno obdelano v nadaljevanju.\n_START_SECTION_\nPosplo\xc5\xa1itve\n_START_PARAGRAPH_\nNa podro\xc4\x8dju abstraktnih politopov se lahko obravnavajo\xc2\xa0\xc2\xbblokalno projektivni politopi\xc2\xab. Tako je na primer 11-celica lokalno projektivni politop, ni pa globalno projektivni politop niti ne izvaja teselacije neke mnogoterosti. Ni lokalno evklidska toda je lokalno projektivna._NEWLINE_V vi\xc5\xa1jih razse\xc5\xbenostih lahko definiramo projektivne politope kot teselacijo projektivnega prostora v za ena manj\xc5\xa1i razse\xc5\xbenosti. Definiranje k razse\xc5\xbenega projektivnega politopa v n razse\xc5\xbenem projektivnem prostoru ja malo te\xc5\xbeje, ker definicija politopa v evklidskem prostoru zahteva konveksno kombinacijo to\xc4\x8dk.'